钦定古今图书集成/明伦汇编/氏族典/第406卷 > 吕蒙
## 钦定古今图书集成/明伦汇编/氏族典/第406卷 > 吕蒙

按《万姓统谱》：“蒙事亲至孝。父卒，葬邑之社潭，蒙不忍
舍去，居墓下久不返。子琰忧惧不已，乃即其母所葬
曰龙岩者，谋筑室其旁，以便终养。值岁饥，米斗千文，
琰解囊籴于京口，度其可还以毕事，不意米舟失所，
无遗粒而归。琰不为意，毕力成之，乃迎父于其中，蔬
食四十年，一日焚香危坐而逝。琰克大事，悉以家事”
属诸子。自居龙岩旧庐，恋慕不返，榜其庐曰“报慈”，用
父诗句也。后以子贵封迪功郎，卒，赠宣教郎。